
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                                                                                 
şi problemele minorităţilor naţionale                                                                                      

                                                                                                                                                    Bucureşti, 10.12.2013 

                                                                                                                                                    Nr. 4c-5/540                                                                                                                                                                                                     
                                                                                                                                                        PL x 523/2013                                                                                                                                                                                                                                                                                     

  BIROULUI PERMANENT 

AL CAMEREI DEPUTATILOR
Vă înaintăm, alăturat, RAPORTUL asupra proiectului de Lege pentru modificarea şi completarea art.2 din Legea nr.453/2006 privind consacrarea zilei de 13 decembrie ca sărbătoare a etniei tătare din România, trimis spre dezbatere în fond, Comisiei pentru drepturile omului, culte şi problemele minorităţilor naţionale, cu adresa nr. PLx. 523/2013.
            În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE
            Nicolae PĂUN



PARLAMENTUL ROMÂNIEI

CAMERA DEPUTAŢILOR
	COMISIA PENTRU drepturile  omului, culte  Şi  PROBLEMELE                                                                

minoritĂŢilor  naŢionale                                                                       

Bucureşti,  10  decembrie 2013

                                                                                                                                              Nr.  PL.x  523/2013                                                                                                           
          


                              RAPORT
asupra proiectului de Lege pentru modificarea şi completarea art.2 din Legea nr.453/2006 privind consacrarea zilei de 13 decembrie ca sărbătoare a etniei tătare din România
În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale a fost sesizată cu adresa nr. PL-x  523 din 27 noiembrie 2013, spre dezbatere în fond, cu proiectul de Lege pentru modificarea şi completarea art.2 din Legea nr.453/2006 privind consacrarea zilei de 13 decembrie ca sărbătoare a etniei tătare din România, înregistrat cu nr.4c-5/540/28 noiembrie 2013.
 La întocmirea prezentului raport Comisia pentru drepturile  omului, culte  şi  problemele  minorităţilor  naţionale a  avut în vedere:

- avizul favorabil al Consiliului Legislativ cu nr.493/04.06/2013;
- avizul favorabil  al  Comisiei pentru administraţie publică, amenajarea teritoriului şi echilibru ecologic, cu nr. 4c-6/516 din 9 decembrie 2013;

- avizul favorabil al Comisiei pentru muncă şi protecţie socială cu nr.4c-7/696 din 10 decembrie 2013;

- punctul de vedere al Guvernului României,  transmis cu adresa nr.1666/DPSG din 13.09.2013.

Senatul, în calitate de primă Cameră sesizată, a adoptat proiectul de lege  în  şedinţa din 19 noiembrie 2013.
Camera Deputaţilor este  Cameră decizonală, potrivit prevederilor art. 92 alin. (9) din Regulamentul Camerei Deputaţilor, republicat, cu modificările ulterioare, cu  referire  la prevederile art. 75 din Constituţia României, republicată.
Proiectul de lege are ca obiect de reglementare modificarea şi completarea art.2 din Legea nr.453/2006 privind consacrarea zilei de 13 decembrie ca sărbătoare a etniei tătare din România, astfel ca angajatorii să poată acorda liber persoanelor aparţinând acestei etnii care doresc să participe la manifestările organizate cu acest prilej.
În conformitate cu prevederile art.61 din Regulamentul Camerei Deputaţilor, republicat, membrii   Comisiei pentru drepturile omului, culte şi problemele minorităţilor naţionale au examinat proiectul de lege sus-menţionat, în şedinţa din     10 decembrie 2013. 

La lucrările comisiei a participat, în calitate de  invitat, dl deputat Amet Varol.
La dezbaterea iniţiativei legislative, din totalul de 13 membri ai Comisiei au fost prezenţi 10 deputaţi.

În urma examinării  proiectului de lege şi a punctelor de vedere exprimate, membrii Comisiei au hotărât, cu unanimitate de voturi, să propună Plenului Camerei Deputaţilor adoptarea proiectului de Lege pentru modificarea şi completarea art.2 din Legea nr.453/2006 privind consacrarea zilei de 13 decembrie ca sărbătoare a etniei tătare din România, cu amendamente admise, prezentate în Anexa 1 la prezentul raport.

În raport cu obiectul şi conţinutul său, proiectul de lege face parte din categoria legilor ordinare.
                          PREŞEDINTE,                                                                                       SECRETAR,
       Nicolae PĂUN                                                                                        Attila Marko                                                                       
Întocmit,

consilier parlamentar   Onesia Babeş
ANEXA nr. 1

 AMENDAMENTE ADMISE

la proiectul de Lege pentru instituirea sărbătoririi limbii tătare
	Nr. crt.


	Text în vigoare

	Text adoptat de Senat
	Text propus de comisie

(autorul amendamentului)
	Motivare

	1.
	
	Lege

pentru modificarea şi completarea art.2 din Legea nr.453/2006 privind consacrarea zilei de 13 decembrie ca sărbătoare a etniei tătare din România
	Nemodificat.
	

	2.
	
	Articol unic.- Articolul 2 din Legea nr.453/2006 privind consacrarea zilei de 13 decembrie ca sărbătoare a etniei tătare din România, publicată în Monitorul Oficial al României, Partea I, nr.995 din 13 decembrie 2006, se modifică şi se completează, după cum urmează:
	Nemodificat.
	

	3.
	Art. 2.- În localităţile unde trăiesc etnici tătari, autorităţile administraţiei publice locale sprijină organizarea manifestărilor cultural artistice dedicate zilei de 13 decembrie.
	Art. 2.- (1) În localităţile unde trăiesc etnici tătari, autorităţile administraţiei publice locale pot organiza manifestări cultural artistice dedicate zilei de 13 decembrie.
	1. La articolul 2, alineatul (1) se modifică şi va avea următorul cuprins:

„Art. 2.- (1) În localităţile unde trăiesc etnici tătari, autorităţile administraţiei publice locale pot organiza manifestări cultural- artistice dedicate zilei de 13 decembrie.”  
Autor: Comisia pentru drepturile omului, culte şi problemele minorităţilor naţionale
	Pentru o reglementare corectă, în conformitate cu normele de tehnică legislativă.

	4.
	
	
	2. La articolul 2, după alineatul (1) se introduc două alineate noi, alineatele (2) şi (3), cu următorul cuprins:

„ (2) Fondurile necesare organizării manifestărilor prevăzute la alin.(1) pot fi asigurate din bugetele locale ale autorităţilor publice locale.

       (3)  Angajatorii pot acorda o zi liberă, în data de 13 decembrie, la cerere, persoanelor de etnie tătară, pentru participarea la manifestările prevăzute la alin.(1).”

Autor: Comisia pentru drepturile omului, culte şi problemele minorităţilor naţionale
	Pentru o reglementare corectă, în conformitate cu normele de tehnică legislativă.

